Truman (filme)

Truman é un filme hispano-arxentino de 2015 dirixido por Cesc Gay. No 2015, no 63 Festival Internacional de Cine de Donostia, recibe a Cuncha de Prata ao mellor actor, os protagonistas: Ricardo Darín e Javier Cámara. En febreiro de 2016 recibe cinco premios Goya, entre eles o de Mellor filme, mellor dirección (Cesc Gay), mellor interpretación masculina protagonista (Ricardo Darín) e secundaria (Javier Cámara), mellor guión orixinal (Cesc Gay e Tomás Aragay) e mellor montaxe (Pablo Barbieri).

 Enredo 

O filme trata sobre as vivencias que comparten dous amigos que se atopan cando un deles (Tomás) visita inesperadamente ao outro (Julián). Ambos os dous, mediante o fío condutor do can de Julián ("Truman"), compartirán momentos emotivos e sorprendentes relacionados coa situación complicada que vive este último.

 Elenco 
 Ricardo Darín... Julián
 Javier Cámara ... Tomás
 Dolores Fonzi ... 	Paula
 Eduard Fernández ... Luis
 Àlex Brendemühl ... Veterinario
 Pedro Casablanc ... Médico
 José Luis Gómez Gómez ... Produtor
 Javier Gutiérrez Álvarez ... Asesor funeraria
 Elvira Mínguez ... Gloria
 Oriol Pla ...Nico
 Nathalie Poza 	... Muller 2
 Àgata Roca ... Muller 1
 Susi Sánchez ... Muller Adopción
 Francesc Orella ... Actor Restaurante
 Ana Gracia ... Actriz Restaurante
 Silvia Abascal ... Mónica

 Recepción 
O filme foi recibido con grandes eloxios. Carlos Boyero, na súa crítica de El País, resalta que «aínda que o que narra é tráxico, o director non renuncia a provocarnos o sorriso, ao ton agridoce, a momentos de comedia, ao humor cáustico. O xeito de contar a historia é precisa, suxestiva, elegante, sutil e complexa» . En Fotogramas, cualifícana como «unha película amábel, que encantará ao público por evitar intelixentemente o dramón, e apostar pola emoción e a tenrura» . LLuis Bonet, de La Vanguardia, afirma que «Truman parecía ter aberta a porta ao drama lacrimóxeno, mais os seus intelixentes toques de comedia converten o riso nun detonante de sentimentos ocultos» .

No estranxeiro tamén recibiu críticas positivas. Gran parte da crítica loa tamén as interpretacións de ambos os dous protagonistas. Boyero describiu a interpretación de Darín como «un recital inesquecíbel». Beatriz Martínez, de El Periódico, constata que «Ricardo Darín e Javier Cámara bordan o seu traballo nunha película sutil e afastada do sentimentalismo doado» .

 Palmarés 
O filme ten recibido numerosos premios e nomeamentos, nos que salientan:
30.ª edición dos Premios Goya
 Categoría  Nomeados  ResultadoMellor filme Truman  GañadorMellor dirección  Cesc Gay  GañadorMellor interpretación masculina protagonista  Ricardo Darín  GañadorMellor interpretación masculina secundaria  Javier Cámara  GañadorMellor guión orixinal  Cesc GayTomás Aragay  GañadoresMellor montaxe  Pablo Barbieri  Nomeado

 Notas 

Categoría:Filmes de 2015
Categoría:Filmes en lingua castelá
Categoría:Filmes de España
Categoría:Filmes dirixidos por Cesc Gay
Categoría:Filmes de comedia
Categoría:Filmes gañadores do Premio Goya á mellor película